rlitschk/wikidir huggingface dataset:
Dat Plattdüütsch-Schoolsegel (Plattdüütsch School) warrt siet 2005 elk Johr vun dat Land Sleswig-Holsteen vergeven. Scholen kriegt dat dor för, dat disse Scholen dat Plattdüütsche fördern un plegen doot. Dat Segel 2007 kregen hebbt de Grundschool Delve, de Grund- un Hauptschool Moisling (Lübeck), de Grundschool Mollhagen (Gemeinde Steenborg), de Realschool Wilhelm-Käber-School un de Grundschool Mühlenredder (Reinbek). 2006 hebbt de Lütt Lin’-School (Linden), de Dannewarkschool (Schleswig), de School Moisling (Lübeck), de Bismarckschool (Elmshorn), de Hauptschool Nordörp un de Albinus-Realschool (Loonborg) dat Segel kregen un 2005 de Wiengoornschool (Loonborg), de Grundschool Fleckeby, de Grund- un Hauptschool Sterley, de Beroopschool vun’n Kreis Noordfreesland (Husum), de Helen-Keller-School (Damp), de Realschool mit Grund- un Hauptschooldeel Viöl un de Realschool Niebüll.
Jean-Louis Pons (* 24. Dezember 1761 in Peyre, Hautes-Alpes; † 14. Oktober 1831 in Florenz) weer en franzöösch Astronom. Tüschen 1801 un 1827 hett he 37 Kometen (nah anner Quellen: 27 Kometen) opdeckt. Pons astronomsche Loopbahn fung eerst 1789 an, as he in dat Öller vun 27 Johr de Posten as Huusmeester an dat Observatorium vun Marseille atreden hett. Sien Direktor hett hümm in Astronomie ünnericht. Sien eerst Komeet hett Pons denn in Juli 1801 opdeckt. So as sien Landslüüd Charles Messier un Pierre Méchain hett he sück denn op de Söök vun Kometen spezialiseert un hett ok bit to teihn in een Johr funnen (August 1826 bit August 1827). Pons hett sülvst baut Teleskope bruukt, över de man aber nich allto völ weet. In sien Upteknungen find sück Henwies, dat sien „Großer Sucher“ en Gesichtsfeld vun 3° upwiesen de. Dat weer denn wohrschienlich en Gerät mit een groote Öpnung, un temelk lütten Brennwiet un lüüt Vergröterung, wat man ok as Kometensöker beteken deiht. Pons hett zwar völ Kometen funnen, oder nicht völ dorvan noteert un de Umloopbahnen hebbt hüm ok nich besünners interesseert. 1813 is he denn Assistent in dat Marseiller Observatorium wurrn. 1819 hett hümm Maria Isabel vun
Hans Mahler (* 15. August 1900 in Hamborg-Rothenburgsort; † 25. März 1970 in Hamborg) weer een düütsch Theater- und Filmschauspeler. Bekannt wurrn is he aber as Speelbaas und Intendant vun dat Ohnsorg-Theater. He hett toeerst en paar lüttgere Filmrullen speelt, ok bi dat Ohnsorg-Theater. 1937 hett he Heidi Kabel heiraat. Mit hör harr he 3 Kinner, vun de de jüngste, Heidi Mahler, ok Schauspelerin bi’t Ohnsorg Thater wurrn is. Sien beid Söhn hebbt aber nix mit Theater to doon harrt. Later henn hett he bi all wichtig Fernsehöverdragen vun Theaterstücken ut dat Ohnsorg-Theater siet 1955 as Speelbaas tätig ween. Siet 1949 weer he aber all Intendant vun dat Theater, wat he bit to sien Dood bleev. Hans Mahler in de Internet Movie Database (engelsch) Hans Mahler bi filmportal.de
1787: Delaware wurrd eerst Bundsstaat vun de USA. 1941: De Japaners griept Pearl Harbour an, ohn dat se de USA vördem den Krieg verklaart hefft. Vu dor af an maakt de USA bi'n Tweten Weltkrieg mit 1701: Anders Celsius, sweedsch Astronom, Mathematiker un Physiker († 1744) 1883: Sergei Iwanowitsch Beljawski, russisch Astronom († 1953) 1889: John Stuart Morrison, kanaadsch Schachspeler († 1975) 1895: Karl Flink, düütsch Footballnatschonalspeler († 1958) 1906: Erika Fuchs, düütsch Översettersche († 2005) 1914: Fermo Camellini, italieensch Radrennfohrer († 2010) 1914: Hans Rohde, düütsch Footballnatschonalspeler († 1979) 1915: Eli Wallach, US-amerikaansch Schauspeler († 2014) 1924: Liselotte Greife, plattdüütsch Schrieverin († 2008) 1932: Ellen Burstyn, US-amerikaansch Schauspelerin 1968: Irisberto Herrera, kubaansch Schachspeler 1977: Holger Heymann, düütsch Politiker un Landdagsafordneter 1979: Jimmy Engoulvent, franzöösch Radrennfohrer 1980: Clemens Fritz, düütsch Footballnatschonalspeler 1990: Marte Olsbu, norweegsch Biathletin 283: Eutychianus, Bischop vun Rom (Paapst) (* weet man nich) 1924: Rudolph Sophus Bergh, däänsch Komponist (* 1859) 1979: Robert Asher, britisch Speelbaas (* 1915) 1998: Martin Rodbell, US-amerikaansch Biochemiker un Nobelpriesdräger (* 1925) 2005: Adrian Biddle, britisch Kameramann (* 1952) 2006: Jay McShann, US-amerikaansch Jazz- un Bluesmusiker (* 1916) 2011: Kurt Ernsting, düütsch Ünnernehmer un Mäzen (* 1929) 2012: Arthur Larsen, US-amerikaansch Tennisspeler
Harry Potter and the Chamber of Secrets (op Platt so veel as „Harry Potter un de geheeme Kamer“; dt. Titel: Harry Potter und die Kammer des Schreckens) is en Kinner- un Fantasyfilm ut dat Johr 2002 na dat glieknöömte Book vun Joanne K. Rowling. Dat is de tweete Film ut de Harry-Potter-Reeg, de ok wedder mit Chris Columbus as Speelbaas entstahn is. In de Kinos hett de Film mehr as 870 Millionen US-Dollar inspeelt, womit he to de spoodrieksten Filmen vun all Tieten tellt. Harry Potter verleeft sien Ferien wedder bi sien Verwandten, de Dursleys, de vun sien Töveree nix weten wüllt. Kort vör’t End vun de Ferien kriggt he Besöök vun den Huuselfen Dobbey, de em dorvun afhollen will, wedder torüch in de School för Hexeree un Töveree in Hogwarts to gahn. Dor schall em groot Unheel drauhn. Dobbey hinnert Harry und Ron sogor doran, dat se op den magischen Bahnstieg 9 ¾ kamt, woneem se jemehrn Tog na Hogwarts nehmen wüllt. Dorüm mööt se mit dat flegende Auto vun Rons Vadder na School, un warrt dorvör meist rutsmeten. In Hogwarts fangt Harry an, komische Stimmen to höören, de sonst nümms hören kann. Korte Tiet later warrt se wies,
Pasiphae (ok Jupiter VIII) is de achte Maand vun den Planet Jupiter, de opdeckt worrn is. De Maand is in’n Februar 1908 vun den Astronom Philibert Jacques Melotte in Greenwich opdeckt wurrn. Pasiphae weer op fotograafsch Platten funnen worrn, man toeerst weer nich klor, of dat en Maand oder villicht en Asteroid weer. De Maand hett dorüm eerst de vörlöpig Asteroidenbeteken 1908 CJ kregen. De Opnahm weer al ut den Januar, aver eerst in’n April kenn faststellt warrn, dat sik dat doch üm en Maand hannelt. De Maand is na Pasiphae, de Mudder vun’n Minotaurus ut de greekschen Mythologie nöömt. Ehrn Naam hett he aver eerst 1975 kregen. De Maand geev ok den Naam för de Pasiphae-Grupp, de all teemlich glieke Bahnen hebbt. Pasiphae kreist in en middleren Afstand vun 23.624.00k km üm den Jupiter un bruukt dorvör ungefähr 743 Daag, 15 Stünnen un 7 Minuuten. De Bahn is düchtig exzentrisch mit 0,4090 un hett en Negen vun 151,431°. Dat heet, de Bahn is retrograd, de Maand lööpt also gegen den Dreihsinn vun Jupiter. De Maand is ruch weg 50 km in Dörmeter groot un hett dorbi en Dicht vun üm un bi 2,6 g/cm³. Se is dorüm wohrschienlich ut
De Priesdräger is in de Oscarkategorie Best frömdsprakig Film jümmer de Speelbaas vun den Film, de uttekent warrt. De Kategorie gifft dat eerst siet 1957, dorvör weer disse Oscar as en Sünnerpries btw. as Ehrenoscar verleht. Siet 1956 warrt de Priesdräger dör de Liddmaten vun de Academy ut en Vörutwahl vun fief Filmen wählt as dat ok in de anneren Kategorie maakt warrt. Filmen, de in Düütschland produzeert worrn sünd, drööft vun de Firma German Films Service + Marketing GmbH (fröher: Export-Union des Deutschen Films) vörslahn warrn. De Filmen sünd in de nafolgend Tabell na dat Johr vun de Verlehen oplist.
Mit dat Bruttobinnenlandprodukt (Afkörten: BBP, düütsch: „Bruttoinlandprodukt“, engelsch: gross domestic product, afkört: GDP) kann een meten, wat en Volksweertschop tostann bringt. Dat gifft dat nominale Bruttobinnenlandprodukt un dat reale Bruttobinnenlandprodukt (kiek ünnen). Mit dat BBP weert all Woren un Deenstleisten mit jem ehr aktuellen Priesen up’n Markt tohopenfaat. Dat gellt avers bloß för de Woren un Deenstleisten, de in dat Binnenland in en bestimmte Tiet vun Buten- un Binnenlänners anfardigt wurrn sünd un de nich eerst noch wieder verarbeit weern mütt („Endprodukten“). Göder, de nich wiederverarbeit weern mütt, man ok nich foorts up’n Markt kaamt, man eerst mol in’t Lager stellt weert, gellt ok as Endprodukten. Wenn een de Priesen up’n Markt ankickt, is dat „Nominale BBP“ afhängig vun de Inflatschoon in de Volksweertschop, wo dat üm geiht. Dat nominale BIP kladdert rup, wenn dat Geld sien Weert verleert un sackt af, wenn dat Geld mit sien Weert rupkladdert. Wenn een dat nominale BBP vun een Land utreken will, mutt he düsse Saken weten: den Weert vun de Produktschoon wat vördem dor rinbottert wurrn is (Vörleisten) de Stüern de Subventschonen Wie dat utrekent weern kann, kann een hierachtern lesen Dat BBP kann up verscheden Aart utrekent weern. Egolweg, up wat
De Liste van Staten in Afrika list de unafhängigen Staten un afhängigen Gebede up den Eerdeel Afrika up. De grote Deel van den Staten sind Liddmaten van de Afrikaanschen Unioon Dat Sinaihalveiland binnen Ägypten liggt geograafsch in Asien, de grote Deel van den ägyptschen Staatsgebeed liggt man in Afrika. De 54 Staten in düsse Liste under sind Liddmaten bi den Vereenden Natschonen un geld för alle andere Staten as legitim: UN World Population Prospects 2022. In: population.un.org. Afropen an’n 13. Juni 2023. Member states of the UN United Nations. In: www.worlddata.info. Afropen an’n 13. Juni 2023.
Philibert Jacques Melotte (* 29. Januar 1880; † 30. März 1961) weer en britisch Astronom, sien Öllern weern aber ut Belgien inwannert. In dat Johr 1908 hett he en nee'en Maand vun de Planet Jupiter opdeckt, de hüdtodag ünner de Naam Pasiphae bekannt is. De Naam hett de Maand aber eerst 1975 kregen. To Melotte's Tieden heet de eenfach Jupitermaand VIII, wiels dat de achte Maand weer, de vun de Jupitermaanden opdeckt wurrn weer. An 16. Januar 1909 hett he de Asteroid Melitta opdeckt. In 1915 hett he en Katalog rutbrocht vun 245 Apen Steernhoopen un Kugelsteernhoopen, de besünners völ groote un ok mit bloss Oog sichtbar Hoopen, so as de Hyaden, dat Hoor vun de Berenike un de αPersei-Grupp enthollen deiht.
1903: Dr. August Oetker lett sik en Verfohren to’n Herstellen vun Backpulver patenteren. 1964: Malta warrt unafhangig vun Grootbritannien. 1991: Armenien warrt unafhängig. 2012: De JadeWeserPort wurrd offiziell in Bedriev nommen. 1817: Anton von Ruthner, öösterrieksch Bargstieger, Alpenforscher, Geograph un Alpinschriftsteller († 1897) 1901: Hans Hansen Palmus, plattdüütsch Heimatdichter († 1989) 1909: Kwame Nkrumah, ghanaisch Politiker († 1972) 1921: Chico Hamilton, US-amerikaansch Jazzmusiker und Komponist († 2013) 1921: Ann-Charlott Settgast, hooch- un plattdüütsch Schrieverin († 1988) 1926: Donald Arthur Glaser, US-amerikaansch Physiker, Molekularbioloog, Neurobioloog un Nobelpriesdräger († 2013) 1928: Werner Beutling, plattdüütsch Schriever († 2009) 1931: Syukuro Manabe, US-amerikaansch Meteoroloog, Klimatoloog un Nobelpriesdräger 1935: Henry Gibson, US-amerikaansch Schauspeler († 2009) 1934: David James Thouless, schottisch Physiker un Nobelpriesdräger († 2019) 1942: René Grelin, franzöösch Radrennfohrer 1950: Bill Murray, US-amerikaansch Schauspeler, Kummediant un Filmproduzent 1955: Israel Katz, israeelsch Politiker un Minister 1955: Jan Poortvliet, nedderlannsch Footballnatschonalspeler un -trainer 1971: Beate Wendt, düütsch Footballnatschonalspelerin 1971: Luke Wilson, US-amerikaansch Schauspeler 1976: Jana Kandarr, düütsch Tennisspelerin 1983: Maggie Grace, US-amerikaansch Schauspelerin 19 v. Chr.: Vergil, röömsch Dichter (* 70 v. Chr.) 1558: Karl V., Kaiser vun Spanien un vun dat Hillig Röömsch Riek vun Düütsche Natschoon (* 1500) 1842: James Ivory, schottsch Mathematiker un
Josef Emanuel Hubertus "Sepp" Piontek (* 5. März 1940 in Breslau) is en ehmalger düütsch Footballspeler un -trainer. He is mit sien Öllern as Flüchtling nah Oostfreesland kommen un hett anfungen mit Footbalspelen bi Germania Leer. Wiels he bannig good Football spelen kunn, is he dornah nah Werder Bremen wesselt. Piontek hett as Verdediger för Bremen 203 mal in Bundsliga speelt un dorbi 15 Doren schooten. He hett dat sogor bit in de düütsche Natschonalmannschap schafft un ok dor söss mal speelt. 1972 hett Piontek aber mit Footballspelen uphollen un is Footballtrainer wurrn. Dorvör muss he noch nich mal de Vereen wesseln, he bleev bi Bremen (bit 1975). Sien nächste Statschoon weer denn Fortuna Düsseldörp. Dor hebbt se hüm aber nah een Saison entlaaten. Ok bi FC St. Pauli weer he noch kört Trainer. Richtig bekannt wurrn is he aber as Trainer vun de Natschonalmannschap vun Däänmark vun 1979 bit 1990. Mit de däänsch Mannschap het he denn an de Europameesterschap 1984 un an de Weltmeesterschap 1986 deelnommen un ok noch en gooden Rull speelt. Dat weer ümso bemarkenswerter, as dat de Dänen dorvör in Football nichts reeten harrn. Later henn weer he ok noch Natschonaltrainer vun Gröönland, Haiti un
Dit Woort hett noch annere Bedüden: kiek dorför ünner Samtgemeen Geestborn (1971–1974). De Samtgemeen Geestborn (hoochdüütsch: Geestequelle) is en Samtgemeen in’n Landkreis Rodenborg (Wümm), in de sik fief Gemenen för de Afwickeln vun de Verwaltenssaken tohopen slaten hebbt. Se hett 6472 Inwahners (Stand 31. Dezember 2016). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Samtgemeen Geestborn liggt ganz in’n Noorden vun den Landkreis Rodenborg (Wümm), ungefäähr fief Kilometer westlich vun de fröhere Kreisstadt Bremervöör. In’n Süüden sluut sik de beiden Eenheitsgemenen Bremervöör un Gnarrenborg an, sonst grenzt dat Rebeet an den Landkreis Cuxhoben mit sien Gemenen Beverst, Beers un Loomst. De Gemeen Geestborn mitt ruch weg 20 km vun Noord na Süüd un üm un bi 13 km vun West na Oost. De Samtgemeen is noch jung. Se weer an’n 1. März 1974 bi de dormolige Rebeetsreform ut de dree Samtgemenen Geestborn, Basdaal un Eversdörp mit de hüütigen fief Liddmatengemenen tohopenslaten. In dat Rebeet hebbt 1871 ruch weg 2.000 Minschen leeft. De Tall hett sik bit 1939 verdubbelt. Dör Flüchtlingen un Verdrevene weern dat na’n Tweeten Weltkrieg ungefäähr 7.300 Lüüd. De
Mit Steentietfootball betekent man dat katastrophale Footballspeel vun en Mannschap, vun de man ünner normal Ümstännen bedüüdend mehr verwachten kann. So en Mannschap speelt denn ohn Lüst un Insatz. De Trainer vun en sülker Mannschap föhlt sück denn mit sien Training um Johren torüch sett (nämelk in Steentiet). Bi de nahfolgend Pressekonferenzen snackt man denn meestens dorvan, dat de Spelers „nich free in Kopp weern“ oder to „düchtig ünner Druck stunnen“.
Eozän is de Beteken vun en eerdhistorische Epoch binnen de Periood vun dat Paläogen. Vördem dat System ümstellt worrn is, hett dat Eozän noch to dat Tertiär höört. Anfungen hett dat Eozän vör ruch weg 55,8 Millionen Johren un weer vör ungefäähr 33,9 Millionen Johren wedder vörbi. Vun dat Paläogen is dat na dat Paläozän de tweete Epoch wesen un weer opfolgt vun dat Oligozän. Nöömt is dat Eozän na Eos, wat in de greekschen Mythologie de Göddin vun dat Morgenroot weer. Bedüdend weer vör dat Eozän, dat sik de Söögdeerten op’n Sprung wieterentwickelt hebbt. In disse Tiet sünd de Ornen vun de Unpoorhover (Perissodactyla), de Fledderbeester (Chiroptera), de Primaten (Primates) un de Gnaagdeerter (Rodentia) entstahn. To de beropensten Fossilenfundsteden ut dat Eozän in Düütschland tellt de Gruuv Messel bi Darmstadt, dat Geiseldaal westlich vun Merseborg un dat Eckfelder Maar bi Manderscheid. Dor gifft dat fossile Överresten vun Insekten, Amphibien, Reptilien, Vagels un Söögdeerten. To disse sünnerlichen Deertenwelt höört ünner anneren Rieseneemken, Riesenslangen, Krokodilen, bit to twee Meter hooge Riesenloopvagels (t. B. Diatryma), Oorpeerd so groot as en Voss, Tapiren, Eemkenboren, Schuppenbeester, Oorroofdeerten un op twee been lopende Söögdeerten. Eerdhistorie Eerdenstahn Geoloogsch Tietskala Ernst Probst: Deutschland in der Urzeit. C.
Hermann Eppenhoff (* 19. Mai 1919 in Wanne-Eickel, † 10. April 1992) weer en düütsch Footballspeler un -trainer. De Störmer hett vun 1928 bit 1935 bi TB Eickel speelt und dornah bit 1938 bi SpVgg Röhlinghausen. Sien gröttste Erfolge hett he aber bi Schalke 04 fiert, för de he bit 1956 speelt und ok en paar Meesterschapen wunnen hett. Wiels he so en gooden Speler weer, hett he ok dreemal in de Natschonalmannschap speelt. Nahdem sien aktiv Karriere to Ennen weer, is he Trainer wurrn. Sien Vereens weern TuRa Bergkamen (1956 - 1958), Sportfreunde Gladbeck (1958 - 1961). Dornah gung dat in de Bundsliga eerst bi Borussia Düörpm (1961 - 1965), mit de he Meester un Pokalwinner wurrn is, denn MSV Duisburg (1965 - 1967) un dornah VfL Baukem (1967 - 1972). In 1972 hett he denn ok noch för en lütten Sett de VfB Stuttgart traineert. In de Saison 1975/76 hett he sien Trainerkarriere bi de SpVgg Erkenschwick utklingen laaten.
1941: Düütsche Truppen nehmt Zagreb in (Tweete Weltkrieg) 2010: Bi Smolensk stört en Tupolew Tu-154 af. 96 Lüde kaamt dorbi um, dormank Polen sien Staatspräsident Lech Kaczyński un allerhand hoge poolsche Militärs un Politikers. 1830: Karl Bauer, plattdüütsch Schriever († 1880) 1838: Johann Hinnerk Fehrs, plattdüütsch Schriever un Lyriker († 1916) 1873: Frank Wild, britisch Polarforscher († 1939) 1898: Hans Ehrke, plattdüütsch un hoochdüütsch Schriever († 1975) 1906: Fud Livingston, US-amerikaansch Jazzmusiker († 1957) 1922: Giuseppe Casari, italieensch Footballnatschonalspeler († 2013) 1927: Marshall Warren Nirenberg, US-amerikaansch Biochemiker, Genetiker un Nobelpriesdräger († 2010) 1929: Max von Sydow, sweedsch Schauspeler († 2020) 1936: Michail Juchma, tschuwaschschen Schriever, Dichter un Historiker 1939: Paul Neese, düütsch Politiker un Landdagsafordneter († 2000) 1945: Jochen Bölsche, düütsch Journalist 1959: Jochen Nickel, düütsch Schauspeler 1995: Kinga Zbylut, poolsch Biathletin 1945: Lucien Storme, belgisch Radrennfohrer (* 1916) 1966: Evelyn Waugh, engelschen Schriever (* 1903) 1986: Eugen Grimminger, Liddmaat vun de Wedderstandsgrupp "Weiße Rose" (* 1892) 1986: Jupp Hussels, düütsch Schauspeler, Rundfunkspreker un Ünnerholler (* 1901) 1992: Hermann Eppenhoff, düütsch Footballnatschonalspeler un -trainer (* 1919) 2010: Lech Kaczyński, poolsch Politiker un Staatspräsident (* 1949) 2013: Robert Geoffrey Edwards, britisch Physioloog un Nobelpriesdräger (* 1925) 2020: Frits Flinkevleugel, nedderlannsch Footballnatschonalspeler
Prellball is en Mannschapssport, de to de so nöömten Torüchslagspelen tellt warrt. Prellball höört to de Turnspelen. Prellball höört to de Turnspelen, wat dorop henwiest, dat Prellball ut dat Turnen rut tostannen kamen is. De Turner hebbt den Ball toeerst woll to’n Oplockern nahmen, bevör dat mit de Övensstünnen losgüng. Wanneer dat Speel utklamüstert woorn is, is nich schriftlich fasthollen.Tiettügen schüllt dorvun snackt hebben, dat Prellball sogor al vör den Eersten Weltkrieg in de kaiserlich Marine op Deck vun de groten Kriegsscheep speelt worrn wesen schall. Dat künn ok verkloren, worüm dat Speel in ganz Düütschland un Öösterriek verbreedt is. Eerste sekere Henwiesen to en Ballspeel över en ümdreihte Turnbank gaht op dat Johr 1925/26 torüch. Af 1936 is in Turnstünnen na sülvst utklamüsterte Regeln speelt worrn, de 1945 dör en amtlich Regelwark uttuuscht worrn sünd. Siet de Tiet warrt Prellball as Wettkampsport bedreven. In Düütschland warrt Prellball an’n wietsten verbreedt. Hier warrt Prellball in jedet Bundsland speelt un is vör allen in veele lütte Verenen antodrapen. Aver ok in Öösterriek finnt en regelmatig Wettkampbedriev statt. Enkelte Verenen mit en Prellballafdeel sünd ok in Sweden un Argentinien bekannt. In Düütschland warrt in’n Ligabedriefv na de offiziellen Speelregeln vun’n Düütschen Turnerbund
De Löper weer in dat fröhere WM-System Verbinnensmann tüschen Verteedigung un Angreep. Man ünnerscheed tüschen rechten, Middel- un linken Löper (Nummers up Trikot: 4,5 un 6), all dree tosommen weern de Löperrieg. De Beteknung gifft dat hüdtodag nich mehr, nu sünd dat Middelfeldspelers, worbi de Nummer 4 eegentlich mehr to de Verteedigung hörrt un to dat Middelfeld ok noch de Nummers 8 und 10 kommen sünd.
Heini Kaufeld (* 19. Juli 1920 in Hamborg; † 6. Mai 1996 ok dor) weer en düütsch Feernseh- un Theaterschauspeler as ok Speelbaas. As he noch Kind weer, hett Kaufeld all an verscheeden Hamborger Theaters, so as dat Düütsch Schauspeelhuus, speelt. 1939 hett hüm Richard Ohnsorg för de Niederdeutsche Bühne Hamburg, wat nahst dat Ohnsorg-Theater wurr, engageert. Kaufeld is bundswiet dör de völ Fernsehupteknungen vun de NDR ut dat Ohnsorg-Theaater bekannt, so as in Das Herrschaftskind (1955), De dolle Deern (1962), Der Bürgermeisterstuhl (1962), Meister Anecker (1965), Allzumal Sünder (1966), Zwei Kisten Rum (1968), Schneider Nörig (1969), Der möblierte Herr (1971), Mein Mann, der fährt zur See (1971), Das Hörrohr (1973), Tratsch im Treppenhaus (1974), Wenn der Hahn kräht (1976), Rum aus Jamaika (1977) un Willems Vermächtnis (1978). Kaufeld speel dorbi meestens komisch un schrullig Figuren, aber ok woll mal Charakterrullen. 1979 is he so slimm krank wurrn, dat he sien Beroop upgeven muss. Eenmal, 1966, hett he denn ok mal Regie föhrt bi dat Theaterstück Kein Auskommen mit dem Einkommen mit u. a. Otto Lüthje, Heidi Kabel, Heidi Mahler, Edgar Bessen, Erna Raupach-Petersen, Henry Vahl, Hilde Sicks und Ernst Grabbe, wat ok vun NDR uptekend wurrn is. Heini Kaufeld
De 19. Juli is de 200. Dag in'n Gregoriaanschen Klenner. Wenn Schaltjohr is, is dat de 201. Dag. Dat blievt noch 165 Daag över, bit dat Johr wedder to Enne geiht 711: Slacht an den Rio Guadalete. Arabers un Berbers ünner Tariq ibn Ziyad winnt gegen de Westgoten ünner jem ehren König Roderich. Nu hefft se free Bohn un könnt de Iberisch Halfinsel innehmen. 1333: In de Slacht bi Halidon Hill slaht de Englänner ünner jem ehren König Eduard II. de Schotten unner Sir Archibald Douglas. Dat is de leste Slacht in den Schottschen Unafhängigkeitskrieg. De Englänner verleert bloß 14 Mann, de Schotten mehr as 4.000. 1821: Georg IV. warrt in London to'n König vun England kröönt 1870: Frankriek verkloort den Krieg an Preußen. Dor geiht de Düütsch-franzöösche Krieg mit los 1965: Na meist 20 Johrn gifft Willem Kaisen Bott as Bremer Börgermeester 1900: De Metro vun Paris warrt in’n Bedriev nahmen 1803: Johann Wilhelm Preyer, düütsch Maler († 1889) 1834: Edgar Degas, franzöösch Maler un Bildhauer († 1917) 1890: Peter Wiepert, Heimatforscher ut Fehmarn († 1980) 1900: Arno Breker, düütsch Bildhauer († 1991) 1920: Heini Kaufeld, düütsch Theaterschauspeler un Speelbass († 1996) 1921: Rosalyn Sussman Yalow, US-amerikaansch Physikerin un
Dat Oligozän stellt en Epoch in de Eerdhistorie dor, de twüschen dat öllere Eozän un dat jüngere Miozän in de Periood vun dat Paläogen leegt. Ehmols weer dat to dat Tertiär torekent, wat dat vundaag aver nich mehr gifft. De Anfang vun de Epoch liggt bi 33,9 Millionen Johren för de Nutiet, to End weer dat Oligozän vör ungefäähr 23,03 Millionen Johr. In de Tiet vun dat Oligozän füng dat Opfalten vun de Alpen (alpidisch Bargenbilln) un de Rocky Mountains an. In de Platentektonik güng dat los, dat sik Süüdamerika vun de anneren Kontinenten loslösen dee un anfüng, en egen Deerriek to entwickeln. In de anneren Kontinenten hebbt sik de modernen Ornen vun de Söögdeerten entwickelt. In Düütschland hett in dat Oligozän vör ruch weg 30 Millionen Johr de Noordsee bit an den Nedderrhien reckt un bit in dat Rebeet vun Kassel (Noordhessen). Oostdüütschland weer bit an’n Harz un bit na Leizig rünner vun de See överspöölt. Twüschen de Noordsee un de See in dat hüütig Rebeet vun de Alpen – wat en Rest weer vun de Thetyssee – hett en ungefäähr 300 km lange un bit to 40 km breede Seestraat verlopen, de vun Kassel över de Wetterau-Lunk un